# Elektrotehnika

### Izvor: Wikipedija

Elektrotehnika je primijenjena znanost čije je polje istraživanja teorija i praksa proizvodnje, prijenosa i uporabe električne energije te modeliranje i dizajn aparata, uređaja i strojeva koji služe za proizvodnju i prijenos energije ili su njome bar djelomično pogonjeni.

## [uredi] Jaka struja

Grana jake struje obuhvaća proizvodnju, prijenos i distribuciju električne energije za potrebe mehaničkog pogona, svih vrsta električne rasvjete, grijanja i kemijskih reakcija.

## [uredi] Slaba struja

Grana elektrotehnike vezana uz slabe struje, poznata još kao elektronika i telekomunikacijska tehnika, obuhvaća uporabu električnih i radiotehničkih pojava radi prijenosa na daljinu simboličkih znakova, govora i glazbe, slika i rukopisa, optičkih dojmova prostora pri određivanju mjesta pokretnih i nepokretnih objekata i upravljanja na daljinu...

## [uredi] Razvitak i upotreba

U prvoj polovici XIX. stoljeća postignuti su značajni uspjesi u razvitku elektrotehnike. Poslije pronalaska Voltinog električnog stupa kao električnog izvora, pronađeni su galvanski elementi, a 1830. godine se stvara teoretska osnova generatora istosmjerne struje, što je ujedno i najavilo novu eru u razvitku elektrotehnike - uvođenje električnih strojeva za proizvodnju struje. Uspješni pokusi sa Morseov elektromagnetskim telegrafom dovode 1840. godine do stvaranja prvog električnog uređaja za prijenos poruka. Novi izvor električne energije - akumulator, koji omogućava da se ova energija sačuva kao zaliha za kasniju upotrebu, doprinio je daljem razvitku elektrotehnike. Pronalazak telefona 1876. godine omogućio je brz razvitak elektrotehnike na području prijenosa poruka i sporazumijevanja na daljinu. Primjenom trofazne struje, usavršavanjem električnih generatora, transformatora, indukcijskog motora, električnih centrala i mreža, te raspodjele električne energije pri kraju XIX. stoljeća, počinje masovna upotreba elektrotehnike u području osvijetljenja, koje ubrzo svoje mjesto pronalazi u industriji, a postupno i u prometu kao sredstvo za vuču. U to vrijeme, dok su telegraf i telefon bili još u toku razvoja, pronalaskom i upotrebom uređaja za bežični prijenos poruka - radija, otvara se novo polje upotrebe elektrotehnike - telekomunikacija.

U prvoj polovici XX. stoljeća elektrotehnika je zahvatila sve grane ljudske djelatnosti, industriju, poljoprivredu, zanatstvo, kućanstva, medicinu itd. Veliki utjecaj u razvitku elektrotehnike je imala vojna idustrija, koja je, naročito u vrijeme I. i II. svjetskog rata, poticala elektroindustriju na nove pronalaske. Moderna elektrotehnika se toliko unaprijedila, da se tehnika slabe struje sve više osamostaljivala i granala u posebne tehnike kao što su npr. telegrafsko-telefonska, radio, elektronska, radarska, televizijska, infracrvena, računarska itd.

## [uredi] Vanjske poveznice

- Fakultet Elektrotehnike i računarstva - Zagreb

- Fakultet elektrotehnike, strojarstva i brodogradnje - Split

- Elektrotehnički odjel, Pomorsko-tehničke škole Dubrovnik

- Elektrotehnički fakultet Osijek

- Pomorski Fakultet - Split (Brodska Energetika i Elektronika)

Dobavljeno iz "http://hr.wikipedia.org../../../e/l/e/Elektrotehnika.html"

Kategorije: Primijenjene znanosti | Elektrotehnika

##### Views

- Članak
- Razgovor
- Trenutna inačica

##### Traži

##### Drugi jezici

- العربية
- Български
- Bosanski
- Català
- Česky
- Deutsch
- English
- Español
- Eesti
- Euskara
- فارسی
- Suomi
- Français
- Frysk
- עברית
- Italiano
- 日本語
- Lietuvių
- Plattdüütsch
- Nederlands
- Polski
- Русский
- Slovenčina
- Slovenščina
- Српски / Srpski
- Svenska
- ไทย
- 中文